উলুবেড়িয়া, ১৬ ফেব্রুয়ারি : হাওড়ার উলুবেড়িয়ায় ব্যাঙ্ককর্মীর রহস্যমৃত্যুর ঘটনায় সিবিআই তদন্ত দাবি করল পরিবার। তাঁদের অভিযোগ এক সপ্তাহ কাটতে চলল তবু তদন্তে কোনও অগ্রগতি নেই। পুলিশ একপ্রকার নিষ্ক্রিয়। পুলিশি তদন্তে অনাস্থা প্রকাশ করেই ব্যাঙ্ককর্মী রজত চৌধুরীর পরিবারের তরফে এই দাবি করা হয়েছে। পরিবারের অভিযোগ, রজত চৌধুরীকে খুন করা হয়েছে। উলুবেড়িয়া থানায় বাঙ্কের ম্যানেজার, ক্যাশিয়ার ও দুই ব্যবসায়ীর বিরুদ্ধে অভিযোগ দায়ের করা হয়।